دنیا کو کشمیر میں انسانی حقوق کی سنگین خلاف ورزیوں کا نوٹس لینا چاہیے

پاکستانی فوج کے چیئرمین جوائنٹ چیف آف اسٹاف کمیٹی جنرل ندیم رضا نے کہا ہے کہ دنیا کو کشمیر میں انسانی حقوق کی سنگین خلاف ورزیوں کا نوٹس لینا چاہیے۔

خبر کا کوڈ: 4451

تاریخ: 11 April 2021 - 12:57

مقدس دفاع نیوز ایجنسی نے جنگ کے حوالے سے نقل کیا ہے کہ پاکستانی فوج کے چیئرمین جوائنٹ چیف آف اسٹاف کمیٹی جنرل ندیم رضا نے کہا ہے کہ دنیا کو کشمیر میں انسانی حقوق کی سنگین خلاف ورزیوں کا نوٹس لینا چاہیے۔ اطلاعات کے مطابق کیڈٹس کی پاسنگ آؤٹ پریڈ کاکول اکیڈمی میں ہوئی، جنرل ندیم رضا تقریب کے مہمان خصوصی تھے۔

آئی ایس پی آر کے مطابق چیئرمین جوائنٹ چیف آف اسٹاف کمیٹی نے پریڈ کا معائنہ کیا اور نمایاں کارکردگی پر انعامات تقسیم کیے، جنرل ندیم رضا نے پاس آؤٹ ہونے والے تمام کیڈٹس کو مبارک باد دی اور تقریب سے خطاب میں کہا کہ پاکستان امن کے لیے پرعزم ہے۔

انہوں نے کہا کہ پاکستان نےخطے میں امن و سلامتی کے لیے بھرپور کردار ادا کیا ہے، آج پوری قوم دہشت گردی اور انتہاپسندی کےخلاف متحد ہے۔

چیئرمین جوائنٹ چیفس آف اسٹاف کمیٹی نے مزید کہا کہ دنیا کو پاکستان کی امن کی کوششوں کو تسلیم کرنا چاہیے۔

جنرل ندیم رضا نے کہا کہ دنیا کو مقبوضہ کشمیر میں سنگین انسانی حقوق کی خلاف ورزیوں کا نوٹس لینا چاہیے۔